جە کۊنفرانسەکەنە، دەیان گەنجۍ ۋڵاتەکا ئەڵمانیا، سویسرا، فەرەنسا، ئیتاڵیا، بەریتانیای و چنڎین ۋڵاتۍ تەرۍ بەشڎارۍ بېنۍ.
جە هۊڵوو کۊنفرانسەکەینە چنڎین لافیتۍ هۊرواسیۍ بېنۍ، کە قسەکۍ ڕابەر ئاپۊیشا سەرۊ نۋیسیۍ بېنۍ.
حەرپاسە جە کۊنفرانسەکەنە سەکوۍ پۍ نمایشکەرڎەو کتېبەکا ڕابەر ئاپۊی نریابېرە.
کۊنفرانسەکە سەعات ١١:٠٠ بە دروشمەو "چنی گەنجە ڕېکوزیاکا بەرەو ئازاڎیی ڕابەرایەتی'' و بە دەیەقېوە ڕېزگېرتەی جە یاڎوو گەشمەرڎا ئاخېزوو کورڎسانی دەسش پنەکەرڎ.
دماتەر سەرجان ئایدن قسېش کەرڎۍ و سەرنجش وست سەروو دەوروو سەرمەشقی گەنجا کورڎی و ئەرەیاۋناش،'' چی مەرحەلەنە پۍ بەدیئارڎەو ئازاڎیی جەستەیی عەبدوڵا ئۊجالانی گەنجۍ دینامیکیتەرین هېزەنۍ".
ئایدن واتش،"پېسە مزانیۊ دماو ئی کۊنفرانسەیە پۍ  ئازاڎیی ڕابەر ئاپۊی شمە ڕاپیمایۍ ئەنجام مڎەیدۍ کە حەفتېوە خواینۊ، گرنگی ئی ڕاپیمایە ئانەن کە دەورۍ بنەڕەتیش بۊ پۍ ئازاڎیی جەستەیی ڕابەر ئاپۊی، ئانەی گنۊ سەرو شانا ئېمەی گەنجی ئانەن کە زیاتەر ڕابەر ئاپۊی بشناسدۍ و ئا ئشناسایە بە جەماوەری کەرڎۍ و وزدېش وەرو چەما''.
ئایدن ماچۊ،''سەرو ئی ئەساسیە گرڎ چالاکیېوە گرنگا و ئامانجی تایبەتی ۋېش هەن.
سەرو ئی ئەساسیە ئا چالاکیەی کە شمە بە درووشمەو' گېڵای و ڕاپیمای ئازاڎیی' ئەنجامش مڎەیدۍ فرە گرنگا، جە ئیسۊ هیواو سەرکۊتەی پۍ چالاکیەکاتا موازوو".
دماو قسەکا ئایدنی فیلمۍ کوڵ سەرو سیستمووگۊشەگیری زینڎانی ئیمڕاڵی نمایش کریا.
حەرپاسە جە بەرنامەو کۊنفرانسەکەینە مۊسیقاو هۊرپڕای هەن.
هـ.ش
